CELEX: 62008TJ0017
Language: sk
Date: 2010-09-09
Title: ROZSUDOK VŠEOBECNÉHO SÚDU (odvolacia komora) z 9. septembra 2010.#Marta Andreasen proti Európskej komisii.#Odvolanie – Verejná služba – Účtovník Komisie – Disciplinárne konanie – Odvolanie z funkcie – Procesné záruky – Účinná súdna ochrana.#Vec T‑17/08 P.

Zbierka súdnych rozhodnutí

                          ROZSUDOK VŠEOBECNÉHO SÚDU (odvolacia komora)
                                       z 9. septembra 2010

                                              Vec T-17/08 P

                                            Marta Andreasen
                                                  proti
                                            Európskej komisii

     „Odvolanie — Verejná služba — Účtovník Komisie — Disciplinárne konanie — Odvolanie z funkcie —
                                 Procesné záruky — Účinná súdna ochrana“

     Predmet:       Odvolanie podané proti rozsudku Súdu pre verejnú službu (druhá komora)
                    z 8. novembra 2007, Andreasen/Komisia (F-40/05, Zb. VS s. I-A-1-337 a II-A-1-1859),
                    smerujúce k zrušeniu tohto rozsudku rozsudku

     Rozhodnutie: Odvolanie sa zamieta. Marta Andreasen znáša svoje vlastné trovy konania a je povinná
                  nahradiť trovy konania Európskej komisie v tomto konaní.

                                                 Abstrakt

     1. Odvolanie — Právomoc Všeobecného súdu — Právne otázky — Preskúmanie primeranosti
     disciplinárneho postihu — Rozsah
     (Služobný poriadok úradníkov, príloha IX článok 10)

     2. Právo Únie — Zásady — Právo na účinnú súdnu ochranu — Zakotvenie Európskym dohovorom
     o ľudských právach — Odkaz na Chartu základných práv Európskej únie
     (Články 263 ZFEÚ a 270 ZFEÚ; Charta základných práv Európskej únie, článok 47)

     1. Otázka primeranosti disciplinárneho postihu predstavuje právnu otázku, ktorá tým podlieha
     preskúmaniu odvolacím súdom v rámci odvolania, pokiaľ je možné toto preskúmanie uskutočniť bez
     spochybnenia tvrdení a posúdení skutkového stavu vykonaných prvostupňovým súdom.

SK
          ECLI:EU:T:2010:374                                                                          1
 ---pagebreak---                                               ABSTRAKT – VEC T-17/08 P
                                                ANDREASEN/KOMISIA

V rámci odvolania je predmetom preskúmania vykonávaného Všeobecným súdom na jednej strane
skúmať, do akej miery Súd pre verejnú službu z právneho hľadiska správne zohľadnil všetky kritériá
uvedené v článku 10 prílohy IX služobného poriadku a na druhej strane overiť, či Súd pre verejnú
službu dostatočne odpovedal na všetky tvrdenia žalobcu smerujúce k posúdeniu primeranosti
uloženého disciplinárneho postihu.
                                                                                                     (pozri body 93 a 94)

        Odkaz:

        Súdny dvor, 16. júla 1998, N/Komisia, C-252/97 P, Zb. s. I-4871, body 58 až 64; Súdny dvor, 6. marca 2001,
        Connolly/Komisia, C-274/99 P, Zb. s. I-1611, body 127 a 128; Súdny dvor, 29. apríla 2004, British Sugar/Komisia,
        C-359/01 P, Zb. s. I-4933, bod 47; Súdny dvor, 12. novembra 2009, Carbone-Lorraine/Komisia, C-554/08 P,
        neuverejnený v Zbierke, bod 71

2. Právo zakotvené článkom 6 ods. 1 Európskeho dohovoru o ľudských právach je ako všeobecná
zásada práva Únie uplatniteľná v rámci opravného prostriedku proti rozhodnutiu Komisie.

Zásada účinnej súdnej ochrany predstavuje všeobecnú zásadu práva Únie, ktorá vyplýva z ústavných
tradícií spoločných členským štátom a ktorá je zakotvená v článkoch 6 a 13 uvedeného dohovoru, táto
zásada bola takisto potvrdená v článku 47 Charty základných práv Európskej únie.

Súdne preskúmanie vykonané súdom Únie v rámci žaloby o neplatnosť podľa článku 263 ZFEÚ alebo
článku 270 ZFEÚ umožňuje uplatniť primeraný a účinný opravný prostriedok pred nezávislým
a nestranným súdom v zmysle článku 6 ods. 1 Európskeho dohovoru o ľudských právach a judikatúry
Európskeho súdu pre ľudské práva, takže v každom prípade umožňuje napraviť nedostatky či
pochybenia, pokiaľ ide o disciplinárne konanie uskutočnené pred predložením veci Súdu pre verejnú
službu.

V tejto súvislosti žaloba o neplatnosť pred Súdom pre verejnú službu umožňuje tomuto súdu opraviť
skutkové ako aj nesprávne právne posúdenia a preskúmať primeranosť napadnutého disciplinárneho
postihu k vytýkanému priestupku.
                                                                                         (pozri body 141, 142, 145 a 146)

        Odkaz:

        Súdny dvor, 3. septembra 2008, Kadi a Al Barakaat International Foundation/Rada a Komisia,
        C-402/05 P a C-415/05 P, Zb. s. I-6351, bod 335; Súdny dvor, 16. júla 2009, Der Grüne Punkt – Duales System
        Deutschland/Komisia, C-385/07 P, Zb. s. I-6155, body 178 a 179 a citovaná judikatúra; Súd prvého stupňa, 11. júla
        2007, Schneider Electric/Komisia, T-351/01, Zb. s. II-2237, bod 184

2                                                                                                  ECLI:EU:T:2010:374